Teknologjia ndihmon angazhimin politik në SHBA
Disa kompani të reja e kanë përqëndruar vëmendjen tek krijimi i platformave të informimit dhe diskutimit për zgjedhësit amerikanë
Shumë votues në Shtetet e Bashkuara janë ende të pavendosur për kandidatin që do të zgjedhin për president në votimet e nëntorit. Atyre po u vjen në ndihmë teknologjia që u ofron informacion për kandidatët dhe çështjet me rëndësi në këto zgjedhje. Disa specialistë të teknologjisë thonë se mjetet e reja po ndryshojnë format ekzistuese të angazhimit politik duke u dhënë njerëzve një platformë të re për të qenë të pranishëm në procesin politik. Korrespondentja Elizabeth Lee njofton nga San Francisco. Kompania “Brigade” ofron të gjitha privilegjet e një kompanie të re në qendrën teknologjike të Amerikës, Silicon Valley: me ushqim të porositur dhe barin me pije në zyrë. Por, kjo kompani përfaqëson një mënyrë krejt të re në angazhimin politik amerikan. Ajo përpiqet të ndryshojë praktikat e përfshirjes së amerikanëve në procesin politik: thotë bashkëthemeluesi i kompanisë Matt Mahan. Ai shpjegon se me një aplikacion në celular ose përmes internetit, përdoruesit mund të debatojnë temat dhe të përpiqen të bindin të tjerët të marrin një qëndrim të caktuar. Përdoruesit mund të shohin edhe si përputhen pikëpamjet e tyre me qëndrimin e kandidatëve dhe të shprehin mbështetjen për një kandidat të caktuar thotë zoti Mahan. Një tjetër kompani e re tekonoligjike me mision politik është "Crowdpac". thotë Gisel Kordestani, bashkëthemeluese e kompanisë. "Crowdpac" e prezanton veten si një kompani jo-partiake që shërben si platformë për grumbullim fondesh për qëllime politike. Në faqen e saj përdoruesit gjejnë informacion për kandidatët që konkurrojnë për post, identifikojnë kandidatët të cilët kanë qëndrime të përbashkëta me ta për çështjet e ditës dhe grumbullojnë fonde për t’i mbështetur këta kandidatë. Gisel Kordestani, bashkëthemeluesja e kompanisë thotë se teknologjia po ndryshon praktikat tradicionale të pjesëmarrjes në politikë duke krijuar forma të reja angazhimi. Prandaj, thotë ajo, kandidatët duhet t’i kushtojnë më shumë vëmendje sektorit teknologjik: Gisel Kordestani thotë se shumë kompani në Silicon Valley po e kuptojnë sa e rëndësishme është puna me politikanët dhe qeverinë për të sjellë ndryshime pozitive në shoqëri.